**ПРЕГЛЕД ОДРЕДAБA КОЈЕ СЕ МЕЊАЈУ И ДОПУЊУЈУ**

ЧЛАН 27А

ТКИВА СА УМРЛОГ ЛИЦА МОГУ СЕ УЗЕТИ РАДИ ПРИМЕНЕ САМО АКО СЕ ТО ЛИЦЕ ЗА ЖИВОТА, НИЈЕ ПРОТИВИЛО ДАРИВАЊУ УСМЕНО ИЛИ У ПИСМЕНОМ ОБЛИКУ.

ИЗЈАВА О ПРОТИВЉЕЊУ ДАРИВАЊА ЉУДСКИХ ОРГАНА, ОДНОСНО ТКИВА (У ДАЉЕМ ТЕКСТУ: ИЗЈАВА О ПРОТИВЉЕЊУ) ДАЈЕ СЕ НА ПРОПИСАНОМ ОБРАСЦУ ЗДРАВСТВЕНОМ РАДНИКУ КОЈИ ЈЕ ИЗАБРАНИ ЛЕКАР ДАВАОЦА ОРГАНА, ОДНОСНО ТКИВА, ОДНОСНО ОВЛАШЋЕНОМ ЛИЦУ ЗА ЕВИДЕНТИРАЊЕ ПИСМЕНЕ ИЗЈАВЕ У УПРАВИ ЗА БИОМЕДИЦИНУ.

МАЛОЛЕТНО ЛИЦЕ И ПУНОЛЕТНО ЛИЦЕ КОЈЕ НИЈЕ ПОСЛОВНО СПОСОБНО ИЗЈАВУ О ПРОТИВЉЕЊУ ДАЈУ У ПРИСУСТВУ РОДИТЕЉА, ОДНОСНО СТАРАТЕЉА.

ИЗЈАВА О ПРОТИВЉЕЊУ МОЖЕ СЕ ОПОЗВАТИ НА НАЧИН НА КОЈИ ЈЕ ДАТА.

ИЗЈАВА О ПРОТИВЉЕЊУ УПИСУЈЕ СЕ У РЕГИСТАР ЛИЦА КОЈА НЕ ЖЕЛЕ ДА ДАРУЈУ СВОЈЕ ОРГАНЕ, ОДНОСНО ТКИВА, КОЈИ ВОДИ ОВЛАШЋЕНО ЛИЦЕ КОЈЕ ИМА СВОЈСТВО РУКОВАОЦА У ПРЕДМЕТНОЈ ОБРАДИ У УПРАВИ ЗА БИОМЕДИЦИНУ.

НАЧИН ДАВАЊА ИЗЈАВЕ О ПРОТИВЉЕЊУ И ИЗЈАВЕ О ОПОЗИВУ ИЗЈАВЕ О ПРОТИВЉЕЊУ, САДРЖАЈ ОБРАСЦА ИЗЈАВЕ О ПРОТИВЉЕЊУ И ОБРАСЦА ИЗЈАВЕ О ОПОЗИВУ ИЗЈАВЕ О ПРОТИВЉЕЊУ, НАЧИН ВОЂЕЊА И ПРОВЕРЕ РЕГИСТРА ЛИЦА КОЈА НЕ ЖЕЛЕ ДА ДАРУЈУ СВОЈЕ ОРГАНЕ, ОДНОСНО ТКИВА, УСЛОВИ ЗА ДОЗВОЉЕНОСТ ОБРАДЕ ОД СТРАНЕ РУКОВАОЦА, ВРСТЕ ПОДАТАКА КОЈЕ СУ ПРЕДМЕТ ОБРАДЕ, ЛИЦА НА КОЈЕ СЕ ПОДАЦИ О ЛИЧНОСТИ ОДНОСЕ, УСЛОВИ ЗА ДОЗВОЉЕНОСТ ОБРАДЕ ОД СТРАНЕ РУКОВАОЦА, ВРСТЕ ПОДАТАКА КОЈЕ СУ ПРЕДМЕТ ОБРАДЕ, ЛИЦА НА КОЈА СЕ ПОДАЦИ О ЛИЧНОСТИ ОДНОСЕ, ЛИЦА КОЈИМА СЕ ПОДАЦИ МОГУ ОТКРИТИ И СВРХА ЊИХОВОГ ОТКРИВАЊА, РОК ПОХРАЊИВАЊА И ЧУВАЊА ПОДАТАКА, КАО И ДРУГЕ ПОСЕБНЕ РАДЊЕ И ПОСТУПАК ОБРАДЕ, УКЉУЧУЈУЋИ И МЕРЕ ЗА ОБЕЗБЕЂИВАЊЕ ЗАКОНИТЕ И ПОШТЕНЕ ОБРАДЕ, ПРОПИСУЈЕ МИНИСТАР НАДЛЕЖАН ЗА ПОСЛОВЕ ЗДРАВЉА.

УКОЛИКО ИЗЈАВА О ПРОТИВЉЕЊУ НИЈЕ ЕВИДЕНТИРАНА У РЕГИСТАР ЛИЦА КОЈА НЕ ЖЕЛЕ ДА ДАРУЈУ СВОЈЕ ОРГАНЕ, ОДНОСНО ТКИВА, ПРИСТАНАК ЗА УЗИМАЊЕ ТКИВА СА УМРЛОГ ЛИЦА ДАЈУ ПУНОЛЕТНО ДЕТЕ, СУПРУЖНИК, ВАНБРАЧНИ ПАРТНЕР ИЛИ РОДИТЕЉИ УМРЛОГ ЛИЦА, У ТРЕНУТКУ КАДА БУДУ ОБАВЕШТЕНИ О СМРТИ ПОТЕНЦИЈАЛНОГ ДАВАОЦА.

ВАНБРАЧНИ ПАРТНЕР ИЗ СТАВА 7. ОВОГ ЧЛАНА ЈЕ ЛИЦЕ КОЈЕ ЈЕ СА УМРЛИМ ЛИЦЕМ ОСТВАРИВАЛО ЗАЈЕДНИЦУ ЖИВОТА У СМИСЛУ ОДРЕДАБА ПОРОДИЧНОГ ЗАКОНА.

АКО УМРЛО ЛИЦЕ НЕМА НИЈЕДНОГ ЧЛАНА ПОРОДИЦЕ, ОДНОСНО СРОДНИКА ИЗ СТАВА 7. ОВОГ ЧЛАНА, ПРИСТАНАК ЗА УЗИМАЊЕ ТКИВА ДАЈЕ ПУНОЛЕТНИ БРАТ ИЛИ СЕСТРА УМРЛОГ ЛИЦА.

СА УМРЛОГ МАЛОЛЕТНОГ ЛИЦА, КОЈЕ ЈЕ ЗА ЖИВОТА БИЛО ПОД РОДИТЕЉСКИМ СТАРАЊЕМ, ДОЗВОЉЕНО ЈЕ УЗИМАЊЕ ТКИВА САМО НА ОСНОВУ ПИСМЕНОГ ПРИСТАНКА ОБА РОДИТЕЉА, ОДНОСНО ЈЕДНОГ РОДИТЕЉА АКО ЈЕ ДРУГИ РОДИТЕЉ УМРО ИЛИ ЈЕ НЕПОЗНАТ ИЛИ ЈЕ ПОТПУНО ЛИШЕН ПОСЛОВНЕ СПОСОБНОСТИ ИЛИ ЈЕ БИО ПОТПУНО ЛИШЕН РОДИТЕЉСКОГ ПРАВА ПРЕМА УМРЛОМ МАЛОЛЕТНОМ ЛИЦУ.

СА УМРЛОГ МАЛОЛЕТНОГ ЛИЦА КОЈЕ ЈЕ ЗА ЖИВОТА БИЛО БЕЗ РОДИТЕЉСКОГ СТАРАЊА, ДОЗВОЉЕНО ЈЕ УЗИМАЊЕ ТКИВА НА ОСНОВУ ПИСМЕНОГ ПРИСТАНКА ЊЕГОВE БАБЕ, ДЕДЕ, ПУНОЛЕТНОГ БРАТА ИЛИ СЕСТРЕ.

СА УМРЛОГ ПУНОЛЕТНОГ ЛИЦА КОМЕ ЈЕ ЗА ЖИВОТА НА ОСНОВУ ОДЛУКЕ НАДЛЕЖНОГ ОРГАНА ДЕЛИМИЧНО ИЛИ У ПОТПУНОСТИ ОДУЗЕТА ПОСЛОВНА СПОСОБНОСТ, ДОЗВОЉЕНО ЈЕ УЗИМАЊЕ ТКИВА НА ОСНОВУ ПИСМЕНОГ ПРИСТАНКА ЧЛАНА ПОРОДИЦЕ, ОДНОСНО СРОДНИКА ИЗ СТАВА 7. ОВОГ ЧЛАНА ИЛИ ПУНОЛЕТНОГ УНУКА, УНУКЕ, БРАТА ИЛИ СЕСТРЕ.

СА УМРЛОГ ЛИЦА ИЗ СТ. 11. И 12. ОВОГ ЧЛАНА КОЈИ НЕМА ЧЛАНОВЕ ПОРОДИЦЕ ИЛИ СРОДНИКЕ КОЈИ МОГУ ДАТИ ПРИСТАНАК, ДОЗВОЉЕНО ЈЕ УЗИМАЊЕ ТКИВА НА ОСНОВУ САГЛАСНОСТИ ЕТИЧКОГ ОДБОРА ЗДРАВСТВЕНЕ УСТАНОВЕ КОЈИ СЕ ОБРАЗУЈЕ У СКЛАДУ СА ЗАКОНОМ КОЈИМ СЕ УРЕЂУЈЕ ЗДРАВСТВЕНА ЗАШТИТА, ПОД УСЛОВОМ ДА ЛИЦЕ КОЈЕ ЈЕ ДО ТРЕНУТКА СМРТИ БИЛО СТАРАТЕЉ УМРЛОГ ПОТВРДИ ДА СЕ УМРЛИ НИЈЕ ЗА ЖИВОТА ТОМЕ ИЗРИЧИТО УСПРОТИВИО.

СА УМРЛОГ ЛИЦА КОЈИ НИЈЕ ДРЖАВЉАНИН РЕПУБЛИКЕ СРБИЈЕ, ОДНОСНО НЕМА СТАЛНО НАСТАЊЕЊЕ У РЕПУБЛИЦИ СРБИЈИ, ДОЗВОЉЕНО ЈЕ УЗИМАТИ ТКИВА САМО НА ОСНОВУ ПИСМЕНОГ ПРИСТАНКА СУПРУЖНИКА, ОДНОСНО ВАНБРАЧНОГ ПАРТНЕРА, РОДИТЕЉА, ПУНОЛЕТНОГ БРАТА, ОДНОСНО СЕСТРЕ ИЛИ ПУНОЛЕТНОГ ДЕТЕТА УМРЛОГ ЛИЦА.

НАЧИН ИДЕНТИФИКОВАЊА ЛИЦА КОЈА У СЛУЧАЈЕВИМА ИЗ СТ. 7-14. ОВОГ ЧЛАНА ДАЈУ ПРИСТАНАК ЗА УЗИМАЊЕ ЉУДСКИХ ОРГАНА СА УМРЛОГ ЛИЦА, КАО УТВРЂИВАЊЕ ЊИХОВОГ СВОЈСТВА У ОДНОСУ НА УМРЛО ЛИЦЕ, КАО ВРСТЕ ПОДАТАКА КОЈЕ СУ ПРЕДМЕТ ОБРАДЕ, ЛИЦА НА КОЈЕ СЕ ПОДАЦИ О ЛИЧНОСТИ ОДНОСЕ, ЛИЦА КОЈИМА СЕ ПОДАЦИ МОГУ ОТКРИТИ И СВРХА ЊИХОВОГ ОТКРИВАЊА, РОК ПОХРАЊИВАЊА И ЧУВАЊА ПОДАТАКА, КАО И ДРУГЕ ПОСЕБНЕ РАДЊЕ И ПОСТУПАК ОБРАДЕ, УКЉУЧУЈУЋИ И МЕРЕ ЗА ОБЕЗБЕЂИВАЊЕ ЗАКОНИТЕ И ПОШТЕНЕ ОБРАДЕ, ПРОПИСУЈЕ МИНИСТАР.

~~ЧЛАН 31~~

~~Људске ћелије и ткива који су узети за примену код људи могу се складиштити и применити у друкчију сврху од оне због које су узети, само уз писмени пристанак даваоца у складу са чл. 22. и 28. овог закона.~~

ЧЛАН 31.

ЉУДСКЕ ЋЕЛИЈЕ И ТКИВА КОЈИ СУ УЗЕТИ ЗА ПРИМЕНУ КОД ЉУДИ МОГУ СЕ СКЛАДИШТИТИ И ПРИМЕНИТИ У ДРУКЧИЈУ СВРХУ ОД ОНЕ ЗБОГ КОЈЕ СУ УЗЕТИ, САМО УЗ ПИСМЕНИ ПРИСТАНАК ДАВАОЦА У СКЛАДУ СА ЧЛ. 22. И 27A ОВОГ ЗАКОНА.

Прекршаји

Члан 53.

Новчаном казном од 500.000,00 до 1.000.000,00 динара казниће се за прекршај правно лице - банка људских ћелија и ткива, односно здравствена установа или друга установа, ако:

1) обавља послове добијања, тестирања, обраде, очувања, складиштења, дистрибуције, увоза или извоза људских ћелија, односно ткива без дозволе добијене у складу са овим законом (члан 8);

2) не обавести Управу за биомедицину о промени у раду и организацији која утиче на сигурност и квалитет људских ћелија и ткива (члан 9. став 5);

3) не успостави систем квалитета заснован на одговарајућим стручним смерницама примереним пословима који се обављају у циљу осигурања квалитета и сигурности људских ћелија и ткива (члан 12);

4) не именује задужено лице и не достави податке о задуженом лицу у складу са чланом 13. овог закона;

5) послује са правним лицем у супротности са чланом 14. овог закона;

6) не учествује у Републичком програму за пресађивање људских органа у складу са чланом 15. овог закона;

7) не спроведе сва одговарајућа медицинска испитивања и захвате у циљу процене и смањена физичких и психичких ризика за здравље даваоца пре узимања људских ћелија и ткива (члан 20);

8) омогући узимање људских ћелија, односно ткива у супротности са чл. 22-24. овог закона;

~~9) омогући узимање људских ћелија, односно ткива у супротности са чл. 27. и 28. овог закона;~~

9) ОМОГУЋИ УЗИМАЊЕ ЉУДСКИХ ЋЕЛИЈА, ОДНОСНО ТКИВА У СУПРОТНОСТИ СА ЧЛ. 27. И 27А ОВОГ ЗАКОНА;

10) омогући примену људских ћелија и ткива супротно члану 29. овог закона;

11) не обезбеди следљивост свих људских ћелија и ткива у складу са чл. 33-35. овог закона;

12) не успостави систем за праћење и дојаву озбиљних нежељених догађаја и озбиљних нежељених реакција (члан 36);

13) не води евиденције прописане чланом 38. став 2. овог закона;

14) не доставља годишње извештаје Управи за биомедицину (члан 39. став 1);

15) врши увоз, односно извоз људских ћелија и ткива у супротности са чланом 41. овог закона;

16) даје податке о личности даваоца и примаоца људских ћелија и ткива супротно члану 43. овог закона;

17) оглашава, односно рекламира потребу за људским ћелијама и ткивима, као и оглашава примену људских ћелија и ткива, са или без нуђења, односно давања новчане накнаде или друге материјалне или нематеријалне користи или ако оглашава, односно рекламира здравствену установу или здравствене раднике који обављају послове из области људских ћелија и ткива, као и банку људских ћелија и ткива у средствима јавног информисања, као и на другим носиоцима огласних порука, односно на било који други начин (члан 44).

За прекршаје из става 1. овог члана казниће се и одговорно лице у здравственој установи новчаном казном од 10.000,00 до 150.000,00 динара.

За прекршаје из става 1. овог члана казниће се и физичко лице - здравствени радник, односно друго физичко лице новчаном казном од 10.000,00 до 100.000,00 динара.