**О Б Р А З Л О Ж Е Њ Е**

* 1. **УСТАВНИ ОСНОВ**

Уставни основ за доношење Закона о изменама и допуни Закона о људским ћелијама и ткивима садржан је у члaну 97. став 1. тачка 10) Устава Републике Србије (,,Службени гласник РС’’, бр. 98/06 и 115/21), према којем Република Србија, између осталог, уређује и обезбеђује систем у области здравства.

**II. РАЗЛОЗИ ЗА ДОНОШЕЊЕ ЗАКОНА**

Основни разлог за доношење Предлога закона о изменама и допуни Закона о људским ћелијама и ткивима представља потреба да се предложеним чланом 27а Предлога закона јасно и прецизно уреде питања односа за живота изражене воље потенцијалног даваоца ткива и воље његових сродника, односно обим права сродника умрлог лица у складу са Одлуком Уставног суда број: 111/21, од 25. новембра 2021. године.

Пандемија вируса Covid-19 има значајан негативан утицај на друштво и привреду већине земаља, као на глобална миграциона кретања и мобилност становништа. Исто тако, негативни ефекти се такође могу видети у броју обављених поступака пресађивања људских ткива у периоду до 2020 до 2022. године. Престанак важења члана 28. Закона о људским ћелијама и ткивима (,,Службени гласник РС”, бр. 57/18 и 111/21 – УС) у складу са наведеном Одлуком Уставног суда број: 111/21, од 25. новембра 2021. године довело је до драстичног пада обављених поступака пресађивања људских ткива.

Имајући у виду наведено, дефинисање услова за узивање ткива са умрлог лица (члан 27а Предлога закона) неопходно је како би се омогућило повећање броја обављених поступака пресађивања људских ткива у циљу унапређења здравља грађана Републике Србије и квалитета здравствена заштите у складу са савременим стандардима медицинске науке и праксе у овој области.

**III. ОБРАЗЛОЖЕЊЕ ПРЕДЛОЖЕНИХ ПОЈЕДИНАЧНИХ РЕШЕЊА**

Чланом 1. Предлога закона предлаже се нови члан 27а којим се уређује нови услови за даривање људских ткива умрлог лица.

Чланом 2. Предлога закона мења се члан 31. Закона и на тај начин усклађује са чланом 27а Предлога закона.

Чланом 3. Предлога закона мења се члан 53. став 1. тачка 9) и усклађује са члан 53. са предложеним чланом 27а.

Чланом 4. Предлога закона предлаже се датум ступања на снагу овог закона.

**IV. ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ЗАКОНА**

За спровођење одредаба овог закона није потребно обезбедити средства у буџету Републике Србије.